AlexejDobrolubov/national_council_slovak_2010 huggingface dataset:
52. schôdza NR SR - 10.deň - B. popoludní
Dátum: 2026-06-09
Poslanec: Šimko, Igor 
Druh vystúpenia: Vystúpenie s faktickou poznámkou

Ja chcem tiež vyzdvihnúť prístup k?komplexnému riešeniu tejto závažnej veci, pretože naše deti a hlavne tí, ktorí nevedia ešte možno uvažovať, že čo je správne a čo nie je správne, si takýto zberateľský predmet mnohokrát zadovážia bez overovania veku a bez toho, aby mal nad tým niekto dohľad práve cez tieto automaty. Ja som hrdý na to, že dnes je tá legislatíva v takej kondícii, pretože za posledný rok sa to, bohužiaľ, zhoršilo a keď sme pred rokom a pol prijali legislatívu, ktorá obmedzovala HHC, HCP, HCO a ďalšie deriváty, tak, bohužiaľ, zistilo sa, že je to nedostatočné. No a tento návrh by mal riešiť komplexnosť. No a desiatky prípadov, kedy deti sa aj nedobrovoľne, ale možno sa chceli len priblížiť nejakému správaniu spolužiakov, dostali do tejto situácie, tak toto ja osobne si myslím, že je už dnes neprípustné a treba jednoznačne zatočiť z úrovne Ministerstva zdravotníctva, Ministerstva vnútra pod gesciou HLAS-u voči takýmto ľuďom, ktorí toto predávajú, pretože naše deti sa nesmú dostávať do styku s takýmito prekurzormi, s takýmito zakázanými látkami, ktoré ničia ich zdravie a je dôležité to mať pod kontrolou a aby sa toto už nedialo. Ja som sám v roku 2023 na konci podával trestné oznámenie, no, žiaľ, v tom čase tá legislatíva bola ešte veľmi divoká a takmer nič z toho nebolo zakázané ani vyhláškou, ani zákonom. Dnes už sú tie bariéry väčšie a ja verím, že sa o nedlho dočkáme komplexného riešenia, ktoré zabezpečí, aby takéto odporné automaty zmizli z našich obchodných centier, staníc alebo ulíc. Ďakujem.
49. schôdza NR SR - 7.deň - B. popoludní
Dátum: 2026-04-23
Poslanec: Šimko, Igor 
Druh vystúpenia: Vystúpenie s faktickou poznámkou

Ďakujem pekne, pani kolegyňa. Ja neviem, kde vy vidíte, že by som bol ohlásený kandidát, ale ak by to tak bolo, tak ďakujem pekne za dvíhanie poznateľnosti. V prvom rade musím povedať, že žiadne krabice, ktoré by boli v zmysle, môžem dokončiť, žiadne krabice, ktoré by boli v zmysle nejakej kampane, neboli distribuované cez maily prednostov a podobné nezmysly. Mail prednostu bol distribuovaný na starostov v zmysle investičného dlhu okresu vo vzťahu k infraštruktúre, tej infraštruktúre, o ktorej vy hovoríte, že asi by mala byť na tom lepšie v 21. storočí v regiónoch. Tak ja hovorím, že my sa zaoberáme do detailov každým jedným okresom v Košickom kraji, aby sme vedeli, kde chýba koľko miliónov na vodokanál, kde chýba koľko miliónov na športoviská, kde chýba koľko miliónov na cesty, chodníky, ale aj tie zastávky a na rôzne ďalšie sociálne služby alebo aj nájomné byty. Keď nefungujú vaše floskule a máte ľudí, ktorí sú takmer neviditeľní v rámci mesta Košice, tak vy im idete po nejakým spôsobom pomáhať cez Národnú radu. Keby Progresívne Slovensko nemalo Košičanku, pani poslankyňu Mesterovú, tak dnes neviditeľný kandidát Progresívneho Slovenska nie je ani v Bratislave na tlačovke, nevidno ho a dnes by tu táto téma ani nebola. Pani poslankyňa, pomáhate zadarmo, nie mediálne zadarmo, svojmu človeku v Košiciach, lebo ho nevidno. Však o nič nemal doteraz záujem, o nič sa nezaujímal. Postavíte ho ako stĺp a neviete, či tam je alebo nie je. Tak, bohužiaľ, musíte mu pomáhať.
49. schôdza NR SR - 7.deň - B. popoludní
Dátum: 2026-04-23
Poslanec: Šimko, Igor 
Druh vystúpenia: Vystúpenie s faktickou poznámkou

Pán Pročko, ďakujem vám za váš analytický pohľad na samosprávu. Samozrejme, som to myslel s nadšenosťou. Musím povedať, že pán Pročko a pani Mesterová sú naozaj ľudia, ktorí neuveriteľne, neuveriteľne krásne vedia o Košiciach rozprávať. Doteraz sa im venovali. Samozrejme, to bola tiež nadsádzka, pretože je neuveriteľné, ako dokážete pošliapavať diskusiu, akože dokážete pošliapavať dohody medzi učiteľmi, štruktúrami v rámci Košíc, ktoré toto riešia, ktorým sa toto nejakým spôsobom týka. Ja som šokovaný z toho, že naozaj volebný asfalt sa dá cítiť iba tam, kde niekto asfaltuje za štátne. Volebný asfalt. Neviem. Nie, tu bude teraz ľudí v pléne, ale ja osobne si myslím, že ste sa trochu pomýlili, lebo ja nemám ako za štátne asfaltovať, takže pán Pročko, veľmi zaujímavý pohľad do vašej, do vašej duše. A ja osobne sa teším o chvíľu do rozpravy. Nechám vás ešte samozrejme trošku sa vyrozprávať.
49. schôdza NR SR - 7.deň - B. popoludní
Dátum: 2026-04-23
Poslanec: Šimko, Igor 
Druh vystúpenia: Vystúpenie s faktickou poznámkou

Ďakujem pekne. Ja osobne vnímam, že Košice ste si nejakým spôsobom nenaštudovali. Nenaštudovali ste si ich preto, lebo tie katastrálne územia vychádzajú z toho, kde sa práve v ktorých dnešných mestských častiach nachádzajú. Dnešné mestské časti majú niekoľkokrát katastrálnych území, tie väčšie samozrejme. A ešte musím povedať k tomu procesu v marci 2025. Inak dobre vám to ten pán Bódya posiela tak permanentne z mesta Košice. Šesť mestských častí bol základný návrh, o ktorom sme hovorili, a šesť mestských častí bol model, ktorý pripomienkovali práve ľudia. Povedali nám to aj ľudia, ktorí najprv mali chuť mať Staré Mesto ochránené, ten Luník IX, ktorý sa tu mnohým zdal, že je diskriminačné mať samostatne. My sme to rešpektovali v tomto procese. My sme o tomto diskutovali. To bola základná vec, o ktorej sme hovorili. Odľahneme tomu, aby sme od ľudí dostali informácie, od Rady starostov dostali informácie, od mestského zastupiteľstva aj od vedenia Košíc. Od všetkých, ktorých sa toto týka, pretože je to dôležité mať spätnú väzbu, mať to vykomunikované. A my sme v tomto procese zistili, že ľudia nechcú šesť mestských častí. My sme v tom procese zistili, že na mestskom zastupiteľstve bol verejne prezentovaný predsedkyňou Rady starostov model štyroch mestských častí. Čiže ja osobne som prekvapený z toho, ako pán Lackovič bohorovne sa chytá za hlavu, všetko hejtuje. Tento proces tu trvá dlho. Tento proces aj komunikačne funguje na niekoľkých úrovniach niekoľko mesiacov a ja osobne odmietam takéto útoky a takéto zhadzovanie tohto návrhu ako nejaké flagrantné pokusy.
49. schôdza NR SR - 7.deň - B. popoludní
Dátum: 2026-04-23
Poslanec: Šimko, Igor 
Druh vystúpenia: Vystúpenie s faktickou poznámkou

Pán kolega, viac ako rok sa komunikuje priamo so všetkými zúčastnenými. No a v prvom rade treba povedať, že mali už minulý rok znenie pozmeňujúceho návrhu. Mesto Košice aj zúčastnení na rade starostov, ktorí ho dostali aj tento týždeň. A to stretnutie s radou starostov, ktoré ste avizovali začiatkom apríla, tak bolo niekoľko dní predtým komunikované s predsedkyňou rady starostov. Ktorá ho zvolala v daný deň, ale napriek tomu prišlo 17 z 22 štatutárov. Za čo im ďakujem, že prišli vyjadriť svoj pohľad na dané veci. A upravovali sme do poslednej chvíle aj s nimi práve toto znenie. Ale, čo je podstatné na tomto celom ešte povedať, kompetencie mestských častí ustanovuje štatút. Ten štatút, ktorý si nevedia vyladiť dlhé roky mestskí poslanci a ktorý schvaľuje mestské zastupiteľstvo. A ten začiatok procesu, o ktorom ste vraveli, tak bol v prvom rade podaná ruka. Pretože my sme vnímali dosť dlhodobo aj to, že starostovia, ktorí sú starostovia malých mestských častí, dnes nie sú mestskými poslancami a to bola podaná ruka pre nich do tohto procesu, do tejto situácie, ktorou sme chceli spoločne previesť. No a ten proces sa začal oficiálne v lete minulý rok. No odvtedy sme absolvovali niekoľko týchto stretnutí, čiže tento dôvod bol naozaj územný, tento dôvod nebol nejakým obchádzaním a práve preto sme chodili za tými, ktorých sa to týka. Vy máte ten pohľad samozrejme vo vzťahu k veľkým legislatívnym procesom, ktoré sa týkajú plošne celého Slovenska, čo ja úplne chápem, ale toto je iný prípad.
49. schôdza NR SR - 7.deň - B. popoludní
Dátum: 2026-04-23
Poslanec: Šimko, Igor 
Druh vystúpenia: Vystúpenie s faktickou poznámkou

Pani Mesterová, mne je úprimne ľúto každého, kto s vami musí komunikovať a teraz to musím byť ja. Takže. Mňa veľmi mrzí, že nečítate s porozumením. Pripomienky dávalo mesto Košice, pripomienky dávali ľudia z legislatívnych odborov, pripomienky dával právny útvar magistrátu, ľudia, ktorí sa tým zaoberajú niekoľko rokov, ale vy nečítate s porozumením veľmi dôležitú vec. Ak sa poslanci mesta v zložení zo všetkých mestských častí dohodnú na základe analýzy na znení referendovej otázky, tak ju môžem na deň konania volieb vyhlásiť. Čo ja niekomu niečo nakazujem? Ja niekomu niečo dávam ako príkaz. Veď si to uvedomte. Toto je možnosť. A keď mestskí poslanci sa dohodnú, tak túto možnosť vyhlásia. Nemusia ju vyhlásiť, potom nech vysvetľujú ľuďom túto situáciu. Ja osobne ešte dávam do pozornosti aj bod 1 spoločnej správy, kde pôvodná právna úprava, ktorá bola nahradená tým pozastaveným paragrafom, ktorý dnes je problémový, sa dostáva naspäť do zákona. Pôvodná právna úprava, ktorá bola nahradená tým pozastaveným paragrafom, ktorý dnes je problémový, sa dostáva naspäť do zákona.
49. schôdza NR SR - 5.deň - B. popoludní
Dátum: 2026-04-21
Poslanec: Šimko, Igor 
Druh vystúpenia: Vystúpenie s faktickou poznámkou

84. Ďakujem pekne. Pán poslanec, ja som prekvapený, že ako ste si bohorovne kopli do toho procesu, pretože my sme od leta viedli priamo diskusiu v meste Košice s radou starostov, mestským zastupiteľstvom, s poslancami mesta, s každým, koho sa to týka, ale najmä s Košičanmi a mňa mrzí, že taká vaša bohorovnosť musí prebíjať to, čo by mal byť skôr záujem diskusie niekde v území, pretože, áno, je to pozmeňujúci návrh, ale v prvom rade sme chceli dať demokratický priestor, aby sme jasným spôsobom zadeklarovali každému jednému starostovi, ktorých 40 % dnes nie je zastúpených v mestskom zastupiteľstve, a toto je pravý dôvod, prečo sme prišli najprv s zrovnoprávnením toho, aby každá mestská časť bola zastúpená v meste Košice v mestskom zastupiteľstve a nielen tí, ktorí vychádzajú číselne. To, čo vám vyhovuje, aby sa maximum progresívcov z veľkých mestských častí natrieskalo do mestského zastupiteľstva. Ale to by ste najprv museli rozumieť tej problematike a zaoberať sa ňou, nielen bezbreho hejtovať. A čo sa týka päťročného volebného obdobia, tak chcem jednoznačne povedať, že ja osobne som šokovaný, lebo pred pár mesiacmi ste nás tu kŕmili, že nepredlžujme súčasné, nerobme nič s týmto obdobím, lebo ľudia neboli zvyknutí na to, že by volili na päť rokov. A potom, keď bude od nového volebného obdobia môcť voliť človek na päť rokov starostu, župana, poslancov, tak že tomu dávate priestor na diskusiu. Teraz je tu diskusia a hejtujete to od rána do večera. (Potlesk.)
49. schôdza NR SR - 9.deň - A. dopoludnia
Dátum: 2026-04-27
Poslanec: Šimečka, Michal 
Druh vystúpenia: Vystúpenie s faktickou poznámkou

Na čo najviac faktických poznámok kolegov. Pán predseda Richter, čo sa zmenilo? Od roku 2006, že teraz treba rušiť voľbu poštou, že prišlo Progresívne Slovensko, je váš argument. Progresívne Slovensko existuje 10 rokov. Vo voľbách 2023 sa dostalo do parlamentu a vy ste v programovom vyhlásení tejto vlády chceli zaviesť voľbu poštou pre prezidentské voľby. No tak už si, prosím vás, prosím vás, aspoň nás, aspoň z nás nerobte idiotov. Nič sa nezmenilo, iba vy zisťujete, že nebudete mať dosť hlasov vo voľbách. A keď vravíte, že politici by nemali strašiť, že by malo byť zakázané strašiť, keby toto platilo, tak politická strana Smer neexistuje. Však sa pozrite, čo ste robili pred 2023, ste strašili všetkým migrantmi, teraz strašíte vojnou. Vy by ste nemohli fungovať, keby sa nemohlo strašiť. Pán poslanec Karas dostáva správy o tom, že ľudia chcú zrušiť voľbu poštou. No my máme, a to sú tie balíky, my máme takmer 100000 podpisov ľudí, ktorí si prajú zachovať voľbu poštou. To nie sú vaše SMS v mobile, to sú reálni ľudia a je ich takmer 100000. A mimochodom to je jediné, čo sme tým chceli demonštrovať. Ešte skúsim veľmi krátko k tomu Francúzsku, lebo to sa tu často objavuje. Že čo, Francúzsko nie je demokratická krajina, keď zrušili voľbu poštou? No realita je taká, že vo Francúzsku môžu ľudia, ktorí žijú v zahraničí, voliť elektronicky. Za určitých podmienok aj poštou. Vo Francúzsku majú dokonca zahraniční Francúzi volebné obvody. To je iný systém a hlavne zaveďte to tak, ako je to vo Francúzsku, aby čo najviac ľudí čo najjednoduchšie mohlo voliť a potom sa teda bavme o tom, že čo je demokratické a čo je nedemokratické. Neviete odpovedať na tú základnú vec, prečo to doteraz fungovalo, prečo ste to mali v programovom vyhlásení vlády, keď je voľba poštou v rozpore s ústavou. Jediný, jediný argument, bojíte sa. Ďalší
52. schôdza NR SR - 14.deň - B. popoludní
Dátum: 2026-06-15
Poslanec: Škripek, Branislav 
Druh vystúpenia: Vystúpenie s faktickou poznámkou

Ďakujem. Áno, takýto je aj náš pohľad, že celý tento návrh je proste skratkovitý, je tu náhle podaný a myslíme si, že v podstate vypočítavo. A je jednoducho ponúknuté z pozície vládnej prevahy tuná v parlamente. Primátorom, starostom HLAS-u, SMER-u a SNS, že budú o jeden rok dlhšie môcť byť pri výkone správy. Spolu majú tieto tri strany momentálne 505 ľudí, ktorí sa starajú o obce a mestá. A my si myslíme, že to teda vieme, že to tu bude schválené. Proste v tejto parlamentnej sále, čo je podané z vôle vládnych predstaviteľov, tak to je tu schválené. Tých 78, 77 jednoducho stále tu prebehne. Ja sedím tak na rozhraní tuná s poslancom za SNS. Občas sa ho pýtam, že naozaj, že toto by si chcel schváliť? No nepovie nič, že stlačí áno, aj keď je zjavne ten návrh taký nesprávny, alebo vidíme, že je jednoducho vypočítavý a nejakým spôsobom proste jednoducho zameraný je na to, čo my chceme a hotovo. My si myslíme, že tu má byť dobre spravená reforma verejnej správy. Treba nám decentralizovať systém verejnej správy a dobre prejednať to, ako to budeme na Slovensku robiť a nie jednoducho takýmto náhlym návrhom, ktorý tu proste schválený bude. Peniaze do regiónov idú cez ľúbivé výjazdy vlády. Dostanú peniaze tí, čo sú náležia s vládou vo veľkých sumách častokrát, kým ľudia z opozície dostanú pár 1000 € alebo vôbec nič. Toto nám vadí. Myslíme si, že to nie je správne a nechceme to takto.
52. schôdza NR SR - 13.deň - A. dopoludnia
Dátum: 2026-06-12
Poslanec: Škripek, Branislav 
Druh vystúpenia: Vystúpenie s faktickou poznámkou

Ja zareagujem na tú poznámku, čo pani Juriková povedala. Z dôvodovky predkladateľov. Lebo tiež ma to zaujíma. Teda zacitovali ste toto, že nová právna úprava, ja teda čítam z dôvodovky, reflektuje, citát, na dlhoročné požiadavky voličov v zahraničí zúčastniť sa osobného hlasovania v celoštátnych voľbách na zastupiteľských úradoch v krajinách. Že tiež ma zaujíma, ako aj vás, že teda koľko ľudí písalo, že či by ten dôkaz sme mohli vidieť, lebo tu oni hovoria, že toto bolo dlhoročná požiadavka ľudí v zahraničí, že aby, aby sa zmenila tá voľba. A dokonca teda, že radšej netreba poštou, že nebudeme nútiť ľudí voliť poštou, ale môžu na ambasádach. Tak na toto chcem zareagovať, že to znamená, že v podstate ľudí nútime mnohých dať na to peniaze, aby cestovali do zahraničia. Je to ešte ťažšie ako na Slovensku. Však Slovensko je malé, tu vieme vycestovať vlakom, autom. Za 2 – 3 až 5 hodín sme na konci Slovenska. Ale oni si musia zaplatiť peniaze alebo možno aj riskovať teda, že zamestnávateľ bude nespokojný s tým, že by odišli voliť, a toto nie je z našej strany prejav záujmu toho o toho občana, naopak. Maltu som ja vtedy uvádzal v mojom vystúpení, že dokonca preplácať cestu voličom žijúcim v zahraničí robilo by to Slovensko. Češi historicky nemali voľbu zo zahraničia a zavádzajú ten kombinovaný model, model aj ambasády, aj pošta, a práve preto, že tie ambasády sú nedostatočné. Tak vaše vystúpenie to zhodnotilo, tak ďakujem a snáď to aj vypočuje.
52. schôdza NR SR - 13.deň - A. dopoludnia
Dátum: 2026-06-12
Poslanec: Škripek, Branislav 
Druh vystúpenia: Vystúpenie s faktickou poznámkou

Kolega ja veľmi pekne ďakujem za reakcie, pani Čavojová. Kolega, veľmi pekne ďakujem za reakciu. Pani Čavojová, hneď teraz na konci, no viem si predstaviť, že mnohé tie poštové obálky sa buď nedoručili alebo stratili nejaké, ale to už nepreskúmame, aký dôvod. Ale ja som kládol tie otázky v mojej rozprave, že teda ako preukazujete ten argument ako navrhovatelia, že boli volebné podvody. Ale tak viac-menej to zrejme nie je preukázané, len možno ste mali taký pocit a z toho vychádza tento návrh zákona. A opakujem stále, že z tej dôvodovej citácie z dôvodovej správy, ktorú som dal, je, že to pôsobí až sarkasticky. A nie je mojím cieľom zhadzovať. To len na toto upozorňujem, že milí Slováci, doteraz ste 20 rokov volili poštou a my vám teraz umožníme prísť na ambasády bez toho, aby ste mali nutnosť voliť poštou. Už tá formulácia slovná mi príde skoro výsmešná. Opakujem, že nie je mojím cieľom toto zhodiť, len tá formulácia vyznieva akoby vtip, lebo Slovákom to vyhovuje, 60 000 Slovákom to vyhovovalo. To nebola nutnosť voliť poštou, ale ohromná možnosť a my im teraz znižujeme tú demokratickú možnosť vykonávať ich právo a mať aj ten pocit hrdosti, že to Slovensko mi to umožňuje. Tak reagujem aj na pána Farkašovského, že možno ste úplne nezachytili, čo som chcel povedať, že mojím cieľom bolo povedať, že vláda dá Slovákom pocit, že my si vás tak vážime a tak si vážime našu demokraciu, že vám to umožňujeme. A aj keď ste uviedli, že máme až 93 možností v zahraničí, tak to je stále málo na tie státisíce Slovákov, čo tam sú. Takže voľba poštou je ohromné vychádzanie v ústrety a priam považujem to za nezmyselné im brať možnosť voliť poštou. Prosím vás, ponech
52. schôdza NR SR - 8.deň - A. dopoludnia
Dátum: 2026-06-04
Poslanec: Škripek, Branislav 
Druh vystúpenia: Vystúpenie s faktickou poznámkou

Kolegovia, SKDH úctu a rešpekt za to, že si to naozaj dobre, odborne zhrnul, že si to dobre načítal. Takto si predstavujeme seriózny prístup seriózneho, zodpovedného politika a dokázal si zhodnotiť pozitíva aj negatíva. Je to tu, čo si povedal, aj konštruktívne, aj kritické. Jasne hovoríš, kde sú pre KDH hranice a veci, s ktorými nemôžeme súhlasiť a potrebujeme nesúhlasiť také, ktoré by tu poškodzovali niektoré skupiny ľudí a prinášali by škody. Samozrejme, na to treba upozorniť. A oceňujeme, že si to všímaš, že dávaš pozor. A tiež jasne poukazuješ na vzťahy a vzájomný dopad jednotlivých tých právnych úprav, ale keďže sa tu objavil aj názor, že do rodinného práva tu nemá čo hovoriť cirkev, tak povedal by som, že to je veľmi nezdravý názor, pretože cirkev je významný spoločenský činiteľ a je to skupina ľudí a to sme my, nie nejaká divná organizácia, kde si to sme my sami, ktorým nám na tom záleží, lebo rozumieme, aké sú zjavené posolstvá a tradície, biblická tradícia od toho, ktorý dáva duchovný podnet pre spoločnosť, ktorý dáva zákon, ktorý ukazuje na to, v čom je dôležitá rodina. Áno, rodina, ktorú chápeme ako najdôležitejšia skupina, ako je otec, matka a deti, a toto je dôležitosť rodiny, ktorú my chápeme, že toto je dôležité a preto sa tým riadime a na tom nám záleží. Takže ďakujeme ti za tvoj vstup a dúfame, že dobré veci budú zapracované. Pán poslanec Horecký, pani kolegyňa.
49. schôdza NR SR - 9.deň - A. dopoludnia
Dátum: 2026-04-27
Poslanec: Škripek, Branislav 
Druh vystúpenia: Vystúpenie s faktickou poznámkou

Pán Šulc, ja som ani raz nepovedal, že vládny návrh hovorí o rušení volieb. Ja som hovoril o zmenách. Čiže tam možno ste mi nerozumeli dobre. A povedali ste, že ste presvedčený, že neklesne ten počet ľudí, ktorí budú voliť zo zahraničia, tak malú stávku navrhujem, že po týchto voľbách to uvidíme. Teda, ak tento návrh prejde, bude zrušená alebo zmenená voľba poštou zo zahraničia, tak to č. 58775, som zvedavý, aké bude teraz. Pani Kleinert, dobre ste povedali, vláda má urobiť ľuďom servis, aby mohli voliť, nie im sťažiť voľbu. A presne toto je ten argument, ktorý tu prinášam. Aj vám, pán podpredseda Gašpar, ktorý ste uvádzali ten návrh zákona, o toto ide, aby sme to ľuďom uľahčili a nie sťažili. Pani Matejičková, vraj som argumentoval podobne ako Progresívne Slovensko. Fúha, tak prepáčte, toto som si napísal, túto reč som reálne predniesol za KDH. Je to argumentácia, ktorú sme si my napísali, a nie niečo, čo nám hovorí opozícia, strana Spolu, ale toto boli veci, ktoré máme ako argumenty. Takže nie je to tak. No a pán kolega Šipoš, nerozumiem teraz, tebe sa nepáčilo, že som hovoril čo? Že pekne si povedal, že som pekne... Ja som to povedal tak, ako to vnímam, tak ako to vidím a myslím si, že sa máme chovať aj v tejto sále slušne a normálne a nie nejak stále, stále útočiť jedni na druhých. To už hovorím nejaký čas, že ak budeme pestovať tento typ demokracie, že stále útočíme na seba navzájom, tak ďaleko túto krajinu, našu vládu, naše Slovensko neposunieme dopredu. Tak s tým nesúhlasím. Za ten záver vám treba zatlieskať, pani poslankyňa.
52. schôdza NR SR - 13.deň - A. dopoludnia
Dátum: 2026-06-12
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne za slovo a ďakujem kolegyni Mesterovej za, no, či je toho, čo, pardon. Toho, čo, čo to vlastne teraz ráno riešime. Ja sa musím, ona sa ospravedlňovala. Hovorila o ospravedlnení a ja by som sa teda chcela ospravedlniť koaličným poslancom a poslankyniam, že som povedala, že sa nevedia fundovane vyjadriť k návrhom zákonov, ktoré tu prerokovávame, lebo teraz rokujeme o návrhu zákona o prázdnom papieri a k tomu sa vedeli teda vyjadriť nejakými faktickými poznámkami nejakí koaliční poslanci a poslankyne teda svojimi prázdnymi rečami o tom, aké oni majú krivdy tu kvôli opozícii a zase to bolo iba o nich a o ich krivdách, že si tu niekto dovolí niečo o nich hovoriť. Takže občania, kde, poprosím, áno? Povedzme si tak, ale myslím si, že sme prišli na to opäť raz my, že prečo sa tu tak koaliční poslanci a poslankyne málo zdržujú v parlamente? No, pretože musia byť v tých svojich dvoch až troch kanceláriách, ktoré im platí Národná rada v Bratislave. Prosím, áno? Povedzme si tak, ale myslím si, že sme prišli na to opäť raz my, že prečo sa tu tak koaliční poslanci a poslankyne málo zdržujú v parlamente, no, pretože musia byť v tých svojich dvoch až troch kanceláriách, ktoré im platí Národná rada v Bratislave alebo inde po Slovensku. Takže záhada vyriešená.
52. schôdza NR SR - 13.deň - A. dopoludnia
Dátum: 2026-06-12
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne za slovo. Tak, ak som dobre teda počula, 48 000 € za zmenu systému, ktorým tu teda rokujeme a hlasujeme kvôli tomu, že ste chceli zmenu rokovacieho poriadku, tak ja som teda naozaj zvedavá, aké budú tie čísla a to je len teda zmena toho systému a nie tie dopady všetky a ten rokovací čas, ktorý sme tu strávili vtedy, aby sme možno sa snažili vyladiť ten vtedajší váš návrh zákona. Nedali ste si povedať, tak teraz menu. Ale viete, čo sú skutočné problémy ľudí na Slovensku? Ľudia prichádzajú o prácu, sú prepustení z práce. Ak nie, ak nejakú majú, tak dostávajú v nej menej peňazí, zákonite menej peňazí, pretože ste im zvýšili dane aj odvody. Platia vyššie ceny, lebo ste zvýšili DPH-čku. Jedna rodina štvorčlenná príde tento rok o 800 až 1000 € za celý rok. Takže ja vám to prepočítam. 48 rodín na Slovensku sa vám poskladalo na zmenu systému rokovania jednorazovo. Zmena. 450 rodín na Slovensku sa vám, milá koalícia, poskladala a teda Kaliňákovi na let stenu v kukurici a takto môžem pokračovať. Ja vám to takto budem prepočítavať. Na počet rodín, ktoré každoročne ochudobňujete kvôli vašim výstrelkom a áno, možno ľahostajnosti, ako povedala kolegyňa Mesterová, ale mne to už príde naozaj, že cynické. A teraz budete mať prázdniny, budeme mať všetci prázdniny 2,5 mesiaca. My máme, my chystáme letnú túru, kedy pôjdeme naozaj po Slovensku, rozprávať sa s ľuďmi a s občanmi, čo ich trápi, ako to robíme aj celý rok, aj dva roky už pomaly, strašne rýchlo to beží. A ja som zvedavá, čo budete robiť vy. Či budete precizovať nejaké návrhy zákonov, na ktoré prídu na september a už prídu v nejakej normálnej forme, alebo jednoducho zase to budú iba takéto zdrapy.